CELEX: 62017CA0096
Language: el
Date: 2018-07-25 00:00:00
Title: Υπόθεση C-96/17: Απόφαση του Δικαστηρίου (έκτο τμήμα) της 25ης Ιουλίου 2018 [αίτηση του Juzgado de lo Social n° 2 de Terrassa (Ισπανία) για την έκδοση προδικαστικής αποφάσεως] — Gardenia Vernaza Ayovi κατά Consorci Sanitari de Terrassa (Προδικαστική παραπομπή — Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP — Συνέπειες πειθαρχικής απολύσεως η οποία χαρακτηρίζεται ως «καταχρηστική» — Έννοια του όρου «συνθήκες εργασίας» — Μη μόνιμος εργαζόμενος αορίστου χρόνου — Διαφορετική μεταχείριση μεταξύ του μόνιμου εργαζομένου, αφενός, και του εργαζομένου ορισμένου χρόνου ή του μη μόνιμου εργαζομένου αορίστου χρόνου, αφετέρου — Επαναπρόσληψη του εργαζομένου ή χορήγηση αποζημιώσεως)

17.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/11
            
         
      Απόφαση του Δικαστηρίου (έκτο τμήμα) της 25ης Ιουλίου 2018 [αίτηση του Juzgado de lo Social no 2 de Terrassa (Ισπανία) για την έκδοση προδικαστικής αποφάσεως] — Gardenia Vernaza Ayovi κατά Consorci Sanitari de Terrassa
      (Υπόθεση C-96/17) (1)
      
      ((Προδικαστική παραπομπή - Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP - Συνέπειες πειθαρχικής απολύσεως η οποία χαρακτηρίζεται ως «καταχρηστική» - Έννοια του όρου «συνθήκες εργασίας» - Μη μόνιμος εργαζόμενος αορίστου χρόνου - Διαφορετική μεταχείριση μεταξύ του μόνιμου εργαζομένου, αφενός, και του εργαζομένου ορισμένου χρόνου ή του μη μόνιμου εργαζομένου αορίστου χρόνου, αφετέρου - Επαναπρόσληψη του εργαζομένου ή χορήγηση αποζημιώσεως))
      (2018/C 328/12)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Social no 2 de Terrassa
      
         Διάδικοι στην υπόθεση της κύριας δίκης
      
      Gardenia Vernaza Ayovi
      
         κατά
      
      Consorci Sanitari de Terrassa
      
         Διατακτικό
      
      Η ρήτρα 4, σημείο 1, της συμφωνίας-πλαισίου για την εργασία ορισμένου χρόνου, που συνήφθη στις 18 Μαρτίου 1999 και περιλαμβάνεται στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP, πρέπει να ερμηνευθεί υπό την έννοια ότι δεν αντιτίθεται σε εθνική νομοθεσία, όπως η επίμαχη στην κύρια δίκη, κατά την οποία, όταν η πειθαρχική απόλυση ενός μόνιμου εργαζομένου σε δημόσια αρχή κηρύσσεται καταχρηστική, ο εργαζόμενος περί του οποίου πρόκειται επαναπροσλαμβάνεται υποχρεωτικώς, ενώ, στην ίδια περίπτωση, εργαζόμενος ορισμένου χρόνου ή μη μόνιμος εργαζόμενος αορίστου χρόνου ο οποίος επιτελεί τα ίδια καθήκοντα με τον ως άνω μόνιμο εργαζόμενο μπορεί να μην επαναπροσληφθεί και να λάβει σε αντάλλαγμα αποζημίωση.
      
         (1)  ΕΕ C 151 της 15.5.2017.